JohanHeinsen/ENO huggingface dataset:
Odense Adresse-Contoirs Efterretninger, 1845-08-14
Udlandet. Storbrittannien. Den 8 de ankom Dronningen fra Øen Wight til London og præsiderede i et Geheimeraadsmøde, i hvilket Trontalen blev antaget; Parlamentssessionen skulde sluttes den følgende Dag, men det var uvist, og Dronningen vilde tiltræde sin Reise den 10 eller 11 ds. - J Overhuset opkastede Lord Campbell det Spørgsmaal, om Udøvelsen af den kgl. Magt skulde i Hs. Majestæts Fraværelse overdrages til Overdommerne, hvorpaa Lordkantsleren erklærede, at dette ikke var Ministrenes Hensigt. Sir Gardener Wilkinson bragte i sin Tid til Engelland en Mumie og en Vase, som havde været i en ægyptisk Sarkophag i 2844 Aar. De bleve sendte til det brittiske Musæum, og da Man undersøgte Vasen, som Man antog indeholdt værdifulde Sager, fandtes kun nogle faa Hvedekorn, Vikker og Ærter, tilligemed en stor Mængde Støv, som antoges forat være en Opløsning af lignende Gienstande. Tre af Ærterne bleve forærede til Hr. Grimston i Highaate, men først i Fjor besluttede denne at forsøge, om de endnu havde Vegetations-Evne, og i Juni Maaned saaede han dem i en sammensat Jord, der saa nær som mulig lignede Nilens opskyllede Jord, og satte dem i et Drivhuus, og kort Tid efter blev han meget behageligt overrasket ved at finde at de spirede, og de frembragte til Slutningen nitten Bælge, af hvilke 55 Ærter bleve opbevarede. En Deel af disse blev i Aar saaet den 23 April, og Resten den 4 Juni, men i aaben Luft, skjøndt i en lignende Sammensætning af Jord, og alle staae nu i yppig Væxt, fulde af Bælge og Blomster; de sidste ere hvide med grønne Striber, af en smuk Form, der ligner Sukkerærternes. Der er ingen Tvivl om at de kunne spises, men de ere endnu ikke blevne forsøgte.
Odense Adresse-Contoirs Efterretninger, 1845-08-14
Frankerig. Regjeringen skal endelig have besluttet sig til at opløse Deputeredekammeret, ligesom Man forsikkrer, at Moniteuren med det Første vil indeholde en Deel nye Pairsudnævnelser. - J Anledning af Juli festlighederne har Kongen benaadet 71 Forbrydere, af hvilke dog Jngen havde syndet i politisk Retning.
Odense Adresse-Contoirs Efterretninger, 1845-08-14
Den til Paris ankomne General Bedenu skal være udseet til at være Greven af Parises Opdrager.
Odense Adresse-Contoirs Efterretninger, 1845-08-14
Spanien. Dronning Jsabella er ankommen til San Sebastian; Man taler endnu bestandig om en Sammenkomst, som Hs. Majestæt efter endt Badekuur, vil have i Pampelona med flere Medlemmer af den franske Kongefamilie. - Generalcapitainen i Sevilla har ladet en Mand, der raabte: "Friheden leve!" give 50 Stokkeprygl. J Granada har Man opdaget en Sammensværgelse.
Odense Adresse-Contoirs Efterretninger, 1845-08-14
Tydskland. Den bekjendte liberale Forfatter, Hoffmann v. Fallersleben, er bleven viist ud af de hannoverske Stater.
Odense Adresse-Contoirs Efterretninger, 1845-08-14
Østerrig. Keiseren har forordnet, at der fra nu af til Aaret 1850 ikke maa gives Privatselskaber nye Bevillinger til Jernbaneanlæg.
Odense Adresse-Contoirs Efterretninger, 1845-08-14
Tyrkiet. Handelstaden Ternovo i Rumelien, der stod i betydelige Handelsforbindelser med Constantinopel, er bleven hjemsøgt af en Jldebrand, hvorved 150 Huse og en Deel af Bazaren ødelagdes. Magnesia, der ligger 6 Mile fra Smyrna, har et heftigt Jordskjælv lagt den største Deel af Staden i Ruiner.
Odense Adresse-Contoirs Efterretninger, 1845-08-14
Sverrig. Jfølge et til Stokholm ankommet Brev lader det til, at Engelskmændene for Alvor tænke paa at danne et Selskab til Jernbaneanlæg i Sverrig efter en temmelig stor Maalestok, deels nemlig mellem Landets Øst- og Vestkyst, sat i Forbindelse med den nylig grundede indre Seilads, deels imellem den skaanske Kyst og Vettern. Man skriver, at et Selskab har dannet sig med en af Engellands største Jngenieurer, Hr. Vignoles, i Spidsen, og at det allerede er i Besiddelse af en tegnet Kapital paa 36 Mill. sv. Bco., hvilken Sum er beregnet at ville medgaae til Anlægget af denne Bane.
Odense Adresse-Contoirs Efterretninger, 1845-08-14
Fædrelandet. Blandinger. Dannevirke" formener, at det nyudkomne Reskript mod Brugen af de nyopfundne Faner upaatvivleligt er et vigtigt Skridt af Regjeringen med Hensyn til det Uvæsen, som saa længe har fundet Sted i Hertugdømmerne. Man har - siger Bladet længe ønsket, at Hs. Majestæt maatte erklære sig mod det politiske Parti, som i saa mange Aar har raabt og skreget, bragt Forstyrrelse og sat Splid imellem Medborgere, Frender og Venner. Nu er det endelig skeet ved nærværende Reskript. Vel har Hs. Maj. her ikke talt under de Forhold og paa den Maade, Man havde tænkt sig; men den kongelige Villie er alligevel noksom klar. Hs. Maj. har nærmest erklæret de omtalte Faner for utilladelige, men har tilføiet: "fordi de ere Kiendetegn paa et politisk Partil. Det er ikke de stakkels Klude i og for sig selv, som misbilliges; thi hvad kommer det i sig selv an paa et Stykke broget Tøi; eiheller forbydes de alene af den Grund, at de have medført Uordener; men de forbydes og erklæres for ulovlige, fordi de ere Tegn paa et politisk Parti. Partiet, som betegnes ved disse Faner, det er det Anordningen rammer; fordi det er Partiet, som giør Fanerne strafværdige. Dette Parti er nu betegnet som ulovlig saavelsom Fanerne; Partiet er stemplet som strafværdigt. Lad nu Slesvigholstenerne komme, og som hidtil fortælle Eder, Nordslesvigere, at Hs. Majestæt bifalder deres Bestræbelser, og at det er mod Kongens Villie, at J erklære Eder som danske. Nei, nu have J endelig Syn for Sagen, at dette er reent Opspind som saa meget Andet; men at det derimod er det slesvigholsteenske Parti, som er ulovligt."
Odense Adresse-Contoirs Efterretninger, 1845-08-14
Livet i Christiania skildres med meget mørke Farver i et Brev i "Fædrl." J Byen er her usædvanligt stille - hedder det deri. - Forrige Sommer var her en Mængde Kunstnere, og det nordiske Naturforsker møde satte alle Menneskeer i livlig Bevægelse. Jaar har Man Jntet, og intet Sommerforlystelsested samler Folk, thi de elendige Smaahaver og Ølhaller, der med store Bogstaver forkynde deres Tilværelse, kunne ei kaldes saaledes. Et Folkeliv findes her ikke, og om vi end ere langtfra at ønske Christiania et saa raffineret og Forlystelsessygen saa piirrende Establissement, som Eders Tivoli, er det dog uden Tvivl meget at beklage, at Man ikke kan samles paa et smukt Sted en smuk Aften den hele Sommer. Naar Man ei seer hinanden undertiden i en munter Stemning og uden Forskjel af Rang og Haandtering, bliver Man let kold og mistroisk; derfor ere ogsaa de forskjellige Borgerklasser her i Byen saa strængt afsondrede fra hverandre, uagtet det hedder, at her er fuldkommen Lighed. Selv Studenterne, der skulle udgjøre et bevægende Moment, ere saa stille og tænke saa meget paa Examen, at Man kun ved særdeles høitidelige Leiligheder seer noget til dem. Dog vil maaskee den paa Opreisen fra Kjøbenhavn grundede Studentersangforening bidrage Noget til at vække et velgjørende Liv hos os. Kun sjeldent har Man den Fornøielse at træffe en frivillig Forsamling ved offentlige Forelæsninger over almeeninteressante Emner; det Liv, som kunde udstrømme fra Universitetet gjennem det fri levende Ord, er lidet kjendt; Man bevæger sig i de officielle Gænger, og saa gaaer det indtil videre.
Odense Adresse-Contoirs Efterretninger, 1845-08-14
Dansk Pantheons 31te Levering giver et meget lignende Portrait af Statsraad Fin Magnusen. Den medfølgende Biographi, der indledes med nogle Betragtninger over Oldgrandskerens Stilling til Videnskaden i det Hele og over det Characteristiske i, at Jsland forholdsviis har frembragt saa mange udmærkede Antiqvarer, fremhæver, efter en kort Skizze af Finn Magnusens Liv, den sjeldne Lærdom, Grundighed og Skarpsindighed, som er eiendommelig for denne udmærkede Oldgrandsker, og den omfattende Skribentvirksomhed, hvori disse Egenskaber ere traadte frem.
Odense Adresse-Contoirs Efterretninger, 1845-08-14
Mordet i Lilleeng giver Kbhposten Anledning til følgende bemærkninger: "Man kan nu med Føie sige, at der i Forhold til Folkemængden ikke længer gives nogen Stat i den civiliserede Deel af Verden, hvor Forbrydelser af den meest oprørende og umenneskelige Art ere hyppigere end i vort lovpriste Danmark, en Paastand, hvorved Man jo rigtignok udsætter sig for den adrette beskyldning at ville nedsætte Nationen, men som ikke destomindre beviser sig selv ved den Mængde frygtelige Retssager, som mellem Aar og Dag netop helst fremføres af dem, der turde være meest tilbøielige til at gjøre os en saadan beskyldning. Det gielder derved som ved alle moralske og legemlige Brøst først og fremmest om Sandhedens Erkjendelse, for derefter at kunne komme til alvorlig Eftertanke og hvilke Midler der udfordres til grundig at forbedre og forandre en saadan Tilstand. Derfor kan enhver overfladisk Lovprisen af nationale Dyder eller af en idyllisk Tilstand, der forlænge siden er flygtet bort fra vore kunstige tvangfulde Samfundsforhold, hvilke Pengevinding er bleven den fornemste Dyd, kun have den skadelige Virkning at neddysse den offentlige Samvittighed end meere, istedetfor at Enhver, der paatager sig at fremsætte sine Tanker om det Offentlige, netop burde søge at skjærpe og vække denne Samvittighed for hvad der foregaaer i det Samfund, hvoraf Enhver er et Led og som saadant ogsaa har Andeel i det moralske Ansvar derfor. De ved mangfoldige Forbrydelser i Danmark fremkomne Kjendsgjerninger vise noksom, at det ikke er enkelte abnorme Jndivider, til hvem den moralske Fordærvelse indskrænker sig; de vidne tvertimod om, at en saadan Fordærvelse i mange Henseender maa være forfærdelig almindelig iblandt hele Classer af Befolkningen, at de meest umenneskelige og oprørende Begreber og Forestillinger gjøre sig gieldende som ganske almindelige Sætninger, hvorom Man taler som og Kjøb og Salg. Man er ved Bedømmelsen af vor soriale og moralske Tilstand i Sammenligning med andre især sydlige Nationers ikke destomindre endnu i Almindelighed meget tilbøielig til at skildre disse sidste som staaende langt under vor egen. Og finder Man en eller anden Beretning om en ret fremragende Forbrydelse paa Liv og Eiendomssikkerhed, fra hine Lande, saa bruger Man den endog som et Beviis paa hvor oplyste, forædlede og lykkelige de Danske derimod ere. Men har Man fra andre Lande hørt Beretninger om værre og forholdsviis mere udbredte Tyvecomplotter, end de store Retssager fra Dronninglund og fra Aalborg have fremviist, Og er den med den førstnævnte forbundne Selvtægtssag ikke et i de enropæiske Staters nyere Historie uovertruffet Exempel paa en frygtelig Tilstand, der kunde lede dertil Hvor er et rædsommere Rovmord begaaet i nyere Tid end det i Landsbyen Eiby?"J Kiel har Man i denne Tid den Mærkværdighed, at til Høimesse prædiker Provst Harms regelmæssigt imod Nykatholikerne, og til Aftensang prædiker Archidiaconus Wolf ligesaa regelmæssigt for dem.
Odense Adresse-Contoirs Efterretninger, 1845-08-14
Med Hensyn til Tivoliactiernes pludselige Dalen har Agent Carstensen i en længere Artikkel i Berl. Tid, udviklet, hvorledes disse Actier i en lang Tid have været Gienstand for Spekulanters Børschwindel og Jobberi, og hvorledes Publikum senest har betragtet Tivolietablissementet fra et aldeles forrykket Standpunkt, Hr. Carstensen slutter sin Artikkel saaledes: Tivoli har hidtil ydet sine Actionairer gode pCtr. af Capitalen, har for de oprindelige Actionairer forbedret Actierne fra 25 Rbd. til 34 Rbd. 3 Mk. pr. Stk., og der er aldeles ingen Grund til Frygt for, at det ikke ogsaa i Fremtiden vil kunne yde gode Renter af sin nuværende Capital. Saalænge dette er Tilfældet, er al Forpligtelse opfyldt. Nu at opgive Tivolis Status, midt i Saisonen, da nogle Ugers ugunstige Veirligt maaskee kan have yttret en ufordeelagtig Jndflydelse, medens derimod den for Tivoli gunstigste Aarstid er tilbage, i hvilken heller ingen extraordinaire Udgifter forestaae, medens derimod det forløbne Tidsrum af Sommeren har medført adskillige ikke ubetydelige Udvidelser, vilde være en Urimelighed, og kun være Vand paa hine Actiespeculanteres Mølle, der, ved at udbrede Rygtet om en Underballance, have forsøgt at trykke Prisen, hvilket de vist ikke, naar den er bleven dem lav nok, ville undlade at føre sig til Nytte. Tivolis Actionairer kunne derfor være fuldkommen rolige; og skulde Man uagtet det her Fremsatte endda nære nogen Tvivl, da er jeg villig til at byde dem al mulig Garanti. Ligesom jeg nemlig har føiet Actionairerne i at lade Tivoli blive disses permanente Eiendom, tvertimod de oprindelige Bestemmelser; ligesom jeg har føiet den i at modtage den mig som Entrepreneur tilkommende Procentandeel af Netto istedetfor, som oprindelig bestemt, af Brutto=Jndtægten, saaledes er jeg ogsaa, om forlanges, villig til at overtage hele Entreprisen for min egen Regning, imod at garantere Auctionairerne 6 pCt. p. A. af Actiernes sande Værdi. Dermed være ikke sagt, at jeg skulde antage, at dette er det høieste Udbytte Tivoli vil være istand til at yde; men det er tilstrækkeligt for at vise, at Tivoli=Actierne ikke have tabt det mindste af deres sande Værdi, og at vedligeholde denne, men ogsaa kun denne, medens paa den anden Side Tivoli vedligeholder Publicums stadige Jnteresse, skal fremdeles som hidtil være Gienstand for min ivrigste Bestræbelse.
Odense Adresse-Contoirs Efterretninger, 1845-08-14
Det Langeske Selskab har i Søndags sluttet sine Forestillinger i Helsingøer.
Odense Adresse-Contoirs Efterretninger, 1845-08-14
J Thisted A. berettes, at der ved at grave i en Høi paa Ørmbøll Hede blev forleden funden en Ring af Electron (en Blanding af Guld og Sølv) og nogle Fragmenter af en blaa Glasvase. Ringen var uden Zirater, massiv og formodentlig bestemt til Fingerprydelse. Vasen er desværre stødt itu under Opgravningen. Directeuren for det oldnordiske Musæum, til hvem Skaarene ere sendte, skal ved en Skrivelse have anmodet Vedkommende om, at der maatte blive draget Omsorg for nøiagtig Eftersøgning om de manglende Stykker af Vasen, der er af et meget sjeldent Slags. Ligeledes er i en Torvemose, der hører til Grydshøi i Torslev Sogn, fundet en Guldring, der antages at være af antik Betydenhed.
Odense Adresse-Contoirs Efterretninger, 1845-08-14
J Viborg Stift er der for Lysgaard og Hids Herreder oprettet en Halle til Bedømmelse af strikkede uldne Varer; i de omtalte Herreder produceres der aarligt for over 80,000 Rbd. uldne Varer.
Odense Adresse-Contoirs Efterretninger, 1845-08-14
Fallit i Nakskov, Kjøbmand W. C. Klingenberg.
Odense Adresse-Contoirs Efterretninger, 1845-08-14
Ind= og udklarerede Skibe ved Odense Toldkammer. Jndgaaede: Jngen. - Udgaaede: den 13 August, R. Christiansen af Svendborg, til Norge, Jagten de 3 Brødre med Byg; S. P. Sørensen af Østerriisøer, til Norge, Sluppen Resolutionen med et Partie Korn.
Odense Adresse-Contoirs Efterretninger, 1845-08-14
Kjøbenhavns Børs-Cours den 12 August 1815. Hamb. 2 M. - k. S. 200 1/4. Bank-Disconto 4 pCt., ditto paa Banco=Vexler 3 1/2 pCt. 4 pCt. Kgl. Obligat. (uden Rente) 103 1/2 a 104 Rbd. Sedler. 3 pCt. engelsk danske Obligationer 87 1/4 a 87 1/2 L. St. Nationalbank-Actier 151 3/4 - Rbd. r. Sølv. Dødsfald. Karethmager J. Olsen, 42 Aar; M. Abitz, f. Jørgensen, 71 Aar; Frøken L. S. Ravnal; S. Rømer, f. de Hemmer; Fuldmægtig i Magistraten, J. Nielsen, 63 Aar; Alle i Kbhavn. Uhrmager C. M. Wendelboe, i Aarhuus, 27 Aar; Fellbereder J. C. Michaelsen, i Horsens, 39 Aar; Bataillonschirurg Hansens Hustru, Fanny, f. van Mehren, paa Kysten af Guinea.
Odense Adresse-Contoirs Efterretninger, 1845-08-14
(Jndsendt.) Christi Himmelfartsdag, Torsdagen den 1 Mai d. A., om Morgenen Kl. 3, gik Skipper C. H. Lund, hjemmehørende paa Als (Fyenshaf) med sin Dæksbaad, Regine, 1 1/2 Læst, ud fra Kiels Havn med Vinden S. V., stiv Kuling. Samme Dags Morgen mellem 5 og 6 var han omtrent 2 Mile tilsøes N. O. for Boelik, og observerede da et kantret Fartøi omtrent 1/4 Miil, til Luvarts. Vinden var dengang omtrent sydlig, og søgte bemeldte C. H. Lund at komme op til det kantrede Skib, paa hvilket han, ved at komme det nærmere, saae at 2 Mand søgte at bjerge sig paa Skibets Styrbordside. Der gik meget dyb Søe, saa at Lund ei kunde sætte sin medførende liden Pram ud, og lade den ene Mand, han havde ombord, forsøge at nærme sig Vraget, men maatte løbe det saa nær at han kunde vente at redde de Forliste. Paa den Maade reddedes først een Mand, der fik fat i en af Lund udkastet Ende, og var den Reddede Skipper J. Johansen, førende Dæksbaaden Anna Dorothea af Fredericia, der samme Dags Morgen den 1 Mai var gaaet ud fra Kieler Havn lidt for Lund, og som efter at være bjerget forklarede, at være kantret omtrent 1/2 Time før, og at han og medhavende Mand havde søgt at friste Livet paa Skibets Skrog uden videre Haab om Redning. Da Skipper Lund, havde reddet forommeldte Skipper J. Johansen var han drevet ned i Læe og maatte boute sig op for og muligt ogsaa at redde den anden Mand, hvilket ogsaa lykkedes ved fornuftig Dristighed, dog ei uden ved disse Foretagender at udsætte sig og sin medhavende Mand og sin Eiendom for al mulig Fare. Da de skibbrudne 2 Mand vare bjergede søgte Lund at redde den kantrede Jagtbaad, og fik med megen Besværlighed og Fare en Trodse paa Stevnen af samme, og da Vinden imidlertid var blevet mere vestlig, styrede Lund ind med Vraget til Marstall, hvor han kom næste Dags Aften. Efter at have reddet 2 Menneskers Liv og bjerget ommeldte Dæksbaad, fortsatte Lund sin Tour efter sin Bestemmelse, uden at foretage Andet end modtage en skriftlig Erklæring fra de bjergede Mænd om det Passerede, overeensstemmende med det her Anførte.
Odense Adresse-Contoirs Efterretninger, 1845-08-14
Uagtet Skipper C. H. Lund maatte være i sin lovlige Ret til at søge Erstatning for sit ved Bjergningen af Folk og Skib liidte Tab, til Værdi c. 20 Rbd., idet at hans Skandseklædning-Lønning og Skanddæksel samt en ny Trodse ruineredes, saa har dog Beskedenhed afholdt denne brave Mand fra at see det Passerede offentliggjort; men Jndsenderen heraf, derhar Beviser for Sandheden af det Anførte, finder det sin Pligt at see denne ligesaa ædle som dristige Handling bragt til offentlig Kundskab, haabende at hans Daad vil paaskjønnes.
Odense Adresse-Contoirs Efterretninger, 1845-08-14
AVERTISSEMENTS. Min skjønne nye Bolig blev snart et Sorgens Hjem, idet Døden imorges Kl. 2 1/2 berøvede mig den trofasteste Ægtefælle, Petrine Muhle, og vore sex Børn den omhyggeligste og kjærligste Moder, i hendes Alders 30de Aar. Smeltet ved Lidelser indgik hun til den evige Hvile. Gud lønne hendes Troskab og Kjærlighed. Herrested den 7 August 1845. F. S. Selmer.
Odense Adresse-Contoirs Efterretninger, 1845-08-14
Det har behaget den Alvise i Dag at bortkalde til det Evige min kjære og trofaste Mand og mine 12 tildeels uforsørgede Børns ømme og kjærlige Fader, Prokurator Demant, i sit 66de Aar, efter 6 Ugers tiltagende Sygdom, hvilket er det tunge Sorgens Budskab, som her maa meddeles deeltagende Familie og Venner af hans mange Børn og dybt nedbøiede efterladte Kone. Hjallese den 12 Aug. 1845. Marie C. Demant, fød Jørgensen.
Odense Adresse-Contoirs Efterretninger, 1845-08-14
At min eneste kjære Søster, Hedevig Charlotte Discher, fød Rasmussen, ved en blid og rolig Død bortkaldtes fra det Jordiske igaar Morges Kl. 4, i sit 49de Aar, efter 17 Dages Sygeleie, bekjendtgjøres herved sørgeligst for Slægt og Venner. Odense d. 14 Aug. 1845. Sophie Rasmussen.
Odense Adresse-Contoirs Efterretninger, 1845-08-14
J den Hempelske Boghandel faaes: Bruuspulvere, tjenlige saavel for Danske som Svenske; tillavede af Amt. 48 s. - Udtog af Jnstructionen for Cavallerie=Exerceerskolen. 48 s. - Haandbog i Veterinairvidenskaden af With, 1ste Deel med 9 lithographerede Tavler. 4 Rbd. 3 Mk. 8 s. - Begyndelsesgrunde i den mathematiske Geographie, af Steen. 36 s. - Haandbog i Underviisnings- og Opdragelseslæren af Dr. Curtmann, paa Dansk i en fri, forkortet Oversættelse af Prof. Jensen, 1ste Hefte, 5 Mk. - Samlede Leilighedstaler af Pastor Rasmussen i Marstal. 2 Mk. Lehmanns Forsvarsskrift. 1 Mk. - Slesvigholsteinismen og det Danske i Slesvig, af Rasmussen. 12 s. - Shakspeares dramatiske Værker, oversatte af Foersom og Wulff. 1. 2. Lev. a 40 s. - Biskop Brammers Tale ved Afsløringen af Kong Frederik den Sjettes Mindestøtte. 12 s. - Christiani, Daaben og Nadveren, Tractat. 6 s. - Mælbye, Jesu er den gode Hyrde. 4 s. - Gosners Vei til Sallighed, 2det Oplag. 1 Mk. Provst og Sognepræst L. C. Retzius Huus=Postille, som i den senere Tid meget har været efterspurgt, kan nu atter faaes smukt indbunden til moderate Priser hos S. C. Brandt i Svendborg.
Odense Adresse-Contoirs Efterretninger, 1845-08-14
Undertegnede tilbyde indtil den 24 d. M. at modtage og besørge Anmeldelsen af de Herrer, som maatte ønske at deeltage i den foreslaaede Forsamling af danske Landmænd i Randers, da en saadan foregaaende Anmeldelse ifølge Committeens Jndbydelse formeentlig vil være nødvendig for at sikkre Vedkommende om at faae Logis. N. L. Hofman (Bang),H. C. Berg, Forpagter, Skovsboe pr. Odense. pr. Adr.: Hofmansgave pr. Odense.
Odense Adresse-Contoirs Efterretninger, 1845-08-14
Skiveskydning. Tirsdagen den 19 August afholdes en Skiveskydning ved Søemosegaarden over 5 smukke Sølvgevinster; der skydes saavel med Rifler som med trukne glatte Bøsser. Nummeret Ærbødigst koster 3 Mk. Lysthavende indbydes. J Carlsen. Keglespil.
Odense Adresse-Contoirs Efterretninger, 1845-08-14
Søndagen den 17de, om Eftermiddagen Kl. 4, bliver Keglespil paa den lukte Bane hos Hr. Tracteur Gamst over 5 smagfulde Sølv=Gevinster, hvortil Dhrr. Liebhavere indbydes. Ærbødigst Nummeret koster 21 s. Hauptmann. Mærk Ved Haveselskabets Generalforsamling paa Snoghøi den 6 August er bortkommen en Reisekappe af mørkeblaat Klæde med stor sort Krave og grønt Underfoer, samt med en SilkeTobakspung, overtrukket med et Næt, i Brystlommen. Den retsindige Jhændehaver af dette Klædningsstykke vil behageligen anmelde sig til Redacteur Kjærbølling paa Snoghøi, der anviser Eieren.
Odense Adresse-Contoirs Efterretninger, 1845-08-14
Saasnart Veiret tillader det, brændes Rapsskaller paa Poul Poulsens Mark ved Næsbye.
Odense Adresse-Contoirs Efterretninger, 1845-08-14
En ung faderløs Pige af god Familie, der er vant til huuslige Sysler, ønsker sig enten strax eller til 1 Novbr. en Plads hos en honet Familie, ligemeget om i Byen eller paa Landet, hvor hun kunde deeltage i Huusholdningen. Smaae Børn er hun ogsaa villig til at undervise i de sædvanlige Skolekundskaber samt i Haandarbeide. Der sees ikke saameget paa Lønnen som paa en honet og venlig Omgang. Herpaa Reflecterende vilde behageligst henvende sig til Adressecontoiret i Odense, som giver nærmere Underretning.
Odense Adresse-Contoirs Efterretninger, 1845-08-14
En ung, dannet Pige, der har lært Skrædersyening og ikke er ubekjendt med Landhuusholdningen, ønsker sig til førstk. Novbr. anbragt hos en honnet dannet Familie, hvor hun kan være Konen i Huset behjelpelig med hvad der forefalder. Paa Lønnen sees ikke saameget. Adressecontoiret anviser.
Odense Adresse-Contoirs Efterretninger, 1845-08-14
183 Rbd. 5 Mk. 1 s., Umyndiges Midler, kan, imod lovbefalet Sikkerhed, hos Undertegnede stra erholdes til Laans, Middelfart Kjøbstads Overformynderie den 13 Aug. 1845. P. A. Jerichau. T. Thaisen. Til Syltning.
Odense Adresse-Contoirs Efterretninger, 1845-08-14
anbefaler Undertegnede sig med diverse Sorter raae og raffinerede Puddersukkere, Melis og Raffinade samt stødt Melis til billige Priser. J. O. Rasmussen.
Odense Adresse-Contoirs Efterretninger, 1845-08-14
En nye solid og smuk Fjellevogn, bruunmalet, med 2 Stole, staaer til Salg til billig Priis hos Smeden paa Trolleborg.
Odense Adresse-Contoirs Efterretninger, 1845-08-14
Ved det af os oprettede Central-Contoir i Odense Kjøb og Salg af samt Pengelaan i faste Eiendomme. og for Jndkassation af og Forskud paa Pengefordringer, saaledes som vi under 18 Juni d. A. have offentliggjort, er for Tiden til Salg: beliggende i forskjellige af de danske Provindser og i Hertugdommet Slesvig: Landeiendomme: saasom: Gaarde, saavel med privilegeret som uprivilegeret Hartkorn; Møller, med og uden Jordtillæg; Gjæstgiverier eller Kroer, tildeels med Rettighed til Brændeviinsbrænderie m. m.;